2015. godini, a iznos od 501.887.461 dinar za finansiranje novih radova na redovnom održavanju tih objekata u 2016. godini. Za investiciono održavanje vodnih objekata za uređenje vodotoka, vodnih objekata za zaštitu od poplava, erozije i bujica planirano je 30.000.000 dinara. U 2016. godini izvodiće se radovi na redovnom i investicionom održavanju vodnih objekata za odvodnjavanje, radi poboljšanja uslova i efikasnosti rada tih objekata, kao i poslovi upravljanja tim objektima. Prioritet u finansiranju imaće radovi na održavanju osnovne kanalske mreže za odvodnjavanje u javnoj svojini, radi povećanja ukupne dužine kanala u funkciji, kao i radovi na održavanju glavnih crpnih stanica koji su vitalni delovi sistema za odvodnjavanje. Za redovno održavanje vodnih objekata za odvodnjavanje planirano je 214.071.811 dinara, i to 14.622.366 dinara za finansiranje radova izvedenih na redovnom održavanju tih objekata u 2015. godini, a iznos od 199.449.445 dinara za finansiranje novih radova na redovnom održavanju tih objekata u 2016. godini. Za investiciono održavanje tih objekata planirano je 9.180.000 dinara. Za finansiranje izgradnje novih i rekonstrukcije postojećih vodnih objekata za uređenje vodotoka, vodnih objekata za zaštitu od poplava, erozije i bujica, radi povećanja obima i stepena zaštite branjenih područja od poplava, planirano je ukupno 34.000.000 dinara. Za finansiranje sanacije vodnih objekata koji su navedeni u aktu kojim se utvrđuje operativni plan za odbranu od poplava za tekuću godinu, i to vodnih objekata za uređenje vodotoka, vodnih objekata za zaštitu od poplava, erozije i bujica i vodnih objekata za odvodnjavanje, radi obezbeđivanja spremnosti i funkcionalne sigurnosti tih objekata, planirano je 55.000.000 dinara, i to 38.053.155 dinara za finansiranje radova izvedenih na sanaciji navedenih objekata u 2015. godini, a iznos od 16.946.845 dinara za finansiranje novih radova na sanaciji navedenih objekata u 2016. godini. Sprovođenje odbrane od poplava od spoljnih i unutrašnjih voda i zagušenja ledom, obuhvata sprovođenje mera i radova tokom odbrane od poplava, izvođenje hitnih interventnih radova tokom odbrane od poplava i hitnih interventnih radova radi otklanjanja posledica poplava po prestanku odbrane od poplava, kao i nabavku opreme, alata i materijala potrebnog za sprovođenje odbrane od poplava. Ukupna sredstva za odbranu od poplava od spoljnih i unutrašnjih voda i zagušenja ledom iznose 203.760.868 dinara, i to iznos od 171.030.949 dinara za finansiranje radova izvedenih na sprovođenju odbrane od poplava u 2015. godini, a iznos od 32.729.919 dinara za finansiranje novih radova na sprovođenju odbrane od poplava u 2016. godini. Zaštitni radovi na sprečavanju i otklanjanju štetnog dejstva erozije i bujica obuhvataju biološke i biotehničke radove. Prioritet u finansiranju imaju zaštitni radovi kojima se sprečavaju štetna dejstva erozije i bujica na izgrađene vodne objekte, prvenstveno brane sa akumulacijama. Za finansiranje izvođenja zaštitnih radova planirano je 17.000.000 dinara. Za finansiranje vršenja stručnog nadzora nad izvođenjem radova na uređenju vodotoka i zaštiti od štetnog dejstva voda na vodnom području Beograd planirano je 500.000 dinara.